CELEX: 22021D0036
Language: hr
Date: 2020-12-16 00:00:00
Title: Odluka br. 3/2020 Odbora Zajednice/Švicarske za unutarnji promet оd 16. prosinca 2020. o sustavu naknada na vozila koji se u Švicarskoj primjenjuje od 1. srpnja 2021. [2021/36]

18.1.2021   
               
               
                  HR
               
               
                  Službeni list Europske unije
               
               
                  L 15/48
               
            
         ODLUKA br. 3/2020 ODBORA ZAJEDNICE/ŠVICARSKE ZA UNUTARNJI PROMET
         оd 16. prosinca 2020.
         o sustavu naknada na vozila koji se u Švicarskoj primjenjuje od 1. srpnja 2021. [2021/36]
         ODBOR ZAJEDNICE/ŠVICARSKE ZA UNUTARNJI PROMET,
         uzimajući u obzir Sporazum između Europske zajednice i Švicarske Konfederacije o željezničkom i cestovnom prijevozu robe i putnika (1) (dalje u tekstu „Sporazum”), a posebno njegov članak 40. stavak 6. i njegov članak 52. stavak 4.,
         budući da:
         
                     (1)
                  
                  
                     U skladu s člankom 40. Sporazuma Švicarska od 1. siječnja 2001. naplaćuje nediskriminacijske naknade na vozila za troškove koji zbog njih nastaju („naknade za promet teških teretnih vozila povezan s pružanjem usluga prijevoza”). Te su naknade podijeljene u tri kategorije s obzirom na emisijske norme (razredi EURO).
                  
               
                     (2)
                  
                  
                     U tu je svrhu u članku 40. stavcima 2. i 4. Sporazuma utvrđen ponderirani prosjek naknada, najveća naknada za kategoriju vozila s najvećim onečišćenjem te najveća razlika u naknadi između kategorija.
                  
               
                     (3)
                  
                  
                     U skladu s člankom 40. stavkom 6. Sporazuma Odbor Zajednice/Švicarske za unutarnji promet utvrđuje pondere svake dvije godine radi uzimanja u obzir promjena voznog parka koji prometuje u Švicarskoj i razvoja normi EURO. Uzimajući u obzir modernizaciju voznog parka koji prometuje u Švicarskoj, koja podrazumijeva da sve više vozila ispunjava kriterije najnovijih normi EURO, trebalo bi prilagoditi raspodjelu kategorija normi EURO tako da se za emisijski razred koji najmanje onečišćuje, EURO VI, naplaćuju najniže naknade i da emisijski razredi EURO IV i V uđu u kategoriju najviših naknada.
                  
               
                     (4)
                  
                  
                     Iz istog razloga trebalo bi ukinuti sniženje od 10 % propisano Odlukom br. 1/2011 Zajedničkog odbora Zajednice/Švicarske za unutarnji promet (2) za vozila emisijskih razreda EURO II i EURO III u koja je naknadno ugrađen homologirani sustav odvajača čestica,
                  
               ODLUČIO JE:
         
            Članak 1.
            Naknada na promet teških teretnih vozila povezana s pružanjem usluga prijevoza za vozila ukupne stvarne težine u opterećenom stanju od 40 tona koja prelaze udaljenost od 300 km iznosi:
            
                        —
                     
                     
                        372,00 CHF za kategoriju naknade 1,
                     
                  
                        —
                     
                     
                        322,80 CHF za kategoriju naknade 2,
                     
                  
                        —
                     
                     
                        273,60 CHF za kategoriju naknade 3.
                     
                  
         
            Članak 2.
            Kategorija naknade 1 primjenjuje se na sva vozila stavljena u uporabu prije stupanja na snagu norme EURO VI.
            Kategorija naknade 3 primjenjuje se na vozila emisijskog razreda EURO VI.
         
         
            Članak 3.
            Odluka br. 1/2011 stavlja se izvan snage.
         
         
            Članak 4.
            Ova Odluka stupa na snagu 1. srpnja 2021.
         
         
            Sastavljeno u Bernu 16. prosinca 2020.
            
               
                  Za Švicarsku Konfederaciju
               
               
                  Predsjednik
               
               Peter FÜGLISTALER
            
            
               
                  Za Europsku uniju
               
               
                  Voditeljica Delegacije Europske unije
               
               Elisabeth WERNER
            
         
         
            (1)  SL L 114, 30.4.2002., str. 91.
         
         
            (2)  SL L 193, 23.7.2011., str. 52.